ΔΙΑΤΑΞΗ ΤΟΥ ΔΙΚΑΣΤΗΡΙΟΥ (έβδομο τμήμα)
της 25ης Οκτωβρίου 2007
Υπόθεση C-495/06 P
Bart Nijs
κατά
Ελεγκτικού Συνεδρίου των Ευρωπαϊκών Κοινοτήτων
«Αίτηση αναιρέσεως – Προαγωγή – Περίοδος προαγωγών 2003 – Έκθεση εξελίξεως της σταδιοδρομίας – Απόφαση περί οριστικής καταρτίσεως της εκθέσεως – Απόφαση περί προαγωγής άλλου υπαλλήλου στον βαθμό του μεταφραστή-αναθεωρητή – Αίτημα αποκαταστάσεως της ζημίας – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
Αντικείμενο: Αίτηση αναιρέσεως κατά της αποφάσεως του Πρωτοδικείου (δεύτερο τμήμα) της 3ης Οκτωβρίου 2006, T‑171/05, Nijs κατά Ελεγκτικού
Συνεδρίου (που δεν έχει δημοσιευθεί ακόμη στη Συλλογή), με την οποία το Πρωτοδικείο απέρριψε –στο μέτρο που στηρίχθηκε σε
άλλους πλην της ελλείψεως αιτιολογίας λόγους– την προσφυγή του νυν αναιρεσείοντος με αντικείμενο, αφενός, την ακύρωση της
αποφάσεως περί οριστικής καταρτίσεως της εκθέσεως βαθμολογίας του όσον αφορά την περίοδο αξιολογήσεως 2003, της αποφάσεως
περί χορηγήσεως των μορίων αξιολογήσεως στον αναιρεσείοντα για την περίοδο αξιολογήσεως 2003 και της αποφάσεως περί μη προαγωγής
του το 2004, καθώς και της αποφάσεως περί απορρίψεως της διοικητικής ενστάσεώς του κατά των αποφάσεων αυτών και, αφετέρου,
αίτημα αποκαταστάσεως της προξενηθείσας ζημίας.
Απόφαση: Η αίτηση αναιρέσεως απορρίπτεται. Ο B. Nijs καταδικάζεται στα δικαστικά έξοδα.
Περίληψη
1.        Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος, εκ μέρους του Δικαστηρίου, της
εκτιμήσεως των αποδεικτικών στοιχείων – Αποκλείεται πλην της περιπτώσεως παραμορφώσεως του περιεχομένου
(Άρθρο 225 ΕΚ· Οργανισμός του Δικαστηρίου, άρθρο 58, εδ. 1)
2.        Αναίρεση – Λόγοι – Απλή επανάληψη ισχυρισμών και επιχειρημάτων που προβλήθηκαν ενώπιον του Πρωτοδικείου – Απαράδεκτο
(Άρθρο225ΕΚ·Οργανισμός του Δικαστηρίου, άρθρο58, εδ. 1·ΚανονισμόςΔιαδικασίας τουΔικαστηρίου, άρθρο112 §1, στοιχείο γ΄)